CELEX: 62015CN0192
Language: el
Date: 2015-04-24 00:00:00
Title: Υπόθεση C-192/15: Αίτηση προδικαστικής αποφάσεως την οποία υπέβαλε το Raad van State (Κάτω Χώρες) στις 24 Απριλίου 2015 — T.D. Rease και P. Wullems κατά College bescherming persoonsgegevens

20.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 236/26
            
         Αίτηση προδικαστικής αποφάσεως την οποία υπέβαλε το Raad van State (Κάτω Χώρες) στις 24 Απριλίου 2015 — T.D. Rease και P. Wullems κατά College bescherming persoonsgegevens
   (Υπόθεση C-192/15)
   (2015/C 236/35)
   Γλώσσα διαδικασίας: η ολλανδική
   
      Αιτούν δικαστήριο
   
   Raad van State
   
      Διάδικοι στην υπόθεση της κύριας δίκης
   
   
      Αναιρεσείοντες: T.D. Rease και P. Wullems
   
      Αναιρεσίβλητο: College bescherming persoonsgegevens
   
      Προδικαστικά ερωτήματα
   
   
               1)
            
            
               Μήπως η έννοια της προσφυγής σε μέσα κατά το άρθρο 4, παράγραφος 1, αρχή και στοιχείο γ', της οδηγίας 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (ΕΕ L 281, σ. 31), καταλαμβάνει το γεγονός ότι ένας υπεύθυνος για την επεξεργασία, κατά την έννοια του άρθρου 2, αρχή και στοιχείο δ', της οδηγίας αυτής, έδωσε εκτός της ΕΕ εντολή σε εγκατεστημένο εντός της ΕΕ γραφείο ερευνών να χρησιμοποιήσει μέσα για την επεξεργασία δεδομένων προσωπικού χαρακτήρα εντός του εδάφους κράτους μέλους;
            
         
               2)
            
            
               Επιτρέπει η οδηγία 95/46/ΕΚ […], και ειδικότερα το άρθρο της 28, παράγραφος 3 και 4, λαμβανομένου υπόψη του σκοπού της οδηγίας αυτής, στις εθνικές αρχές, στο πλαίσιο της επιβολής, από την προβλεπόμενη από την εν λόγω οδηγία αρχή ελέγχου, της προστασίας του ατόμου, να θέσουν προτεραιότητες που έχουν ως αποτέλεσμα τη μη επιβολή της προστασίας αυτής όταν η παράβαση της εν λόγω οδηγίας καταγγέλθηκε μόνο από ένα άτομο ή από μικρή ομάδα ατόμων;